નવી દિલ્હી , 14 ઓક્ટોબરઃ વડાપ્રધાન નરેન્દ્ર મોદીએ એશિયન ગેમ્સ 2014માં મેડલ જીતનારા ભારતીય ખેલાડીઓ સાથે મુલાકાત કરી હતી . 17માં એશિયાડ ગેમ્સનું આયોજન આ વખતે ઇનચેયોન , સાઉથ કોરિઆમાં સપ્ટેમ્બર 19થી 4 ઓક્ટોબર સુધી થયું હતું , જેમાં ભારતે શ્રેષ્ઠ પ્રદર્શન કરતા 57 મેડલ્સ ( 11 ગોલ્ડ , 10 સિલ્વર અને 36 બ્રોન્ઝ ) પોતાના નામે કર્યા હતા . વડાપ્રધાન નરેન્દ્ર મોદીએ પદકવીરોને શુભેચ્છા પાઠવી હતી . વડાપ્રધાને તમામને જણાવ્યું કે તેઓ ભારતનું ગર્વ છે . નરેન્દ્ર મોદીએ આ મુલાકાતની તસવીર ટ્વિટ કરી હતી . વડાપ્રધાને દરેક એથલીટને જણાવ્યું કે તેઓ પોતાના મંતવ્યો બેફીકર રજૂ કરી શકે છે , અને કોઇપણ વાત કરવા માટે તેમને વ્યક્તિગત આવીને મળી શકે છે . ગોલ્ડ મેડલ જીતનાર યોગેશ્વર દત્ત , સાનિયા મિર્ઝા , મેરી કોમ , ભારતીય પુરુષ અને મહિલા કબડ્ડી ટીમના સભ્યોને અત્રે વડાપ્રધાન દ્વારા સન્માનવામાં આવ્યા . અત્રે નોંધનીય છે કે ગઇકાલે રમત મંત્રી સરબનંદા સોનાવલે ગોલ્ડ મેડલ જીતનાર ખેલાડીઓને 20 લાખ , સિલ્વર મેડલ જીતનારને 10 લાખ અને બ્રોન્ઝ મેડલ જીતનાર ખેલાડીઓને 6 લાખના ચેક એનાયત કર્યા . સોનાવલે દરેક એથલેટને અભિનંદન આપ્યા અને જણાવ્યું કે મેડલ જીતનાર ખેલાડીઓનું પ્રદર્શન પ્રેરણાદાયક હતું અને મેડલ નહીં જીતનાર ખેલાડીઓ 2016 માટેની તૈયારીઓ શરૂ કરી દે . વડાપ્રધાને એથલીટોને કહ્યું અભિનંદન જુઓ તસવીરો . . .